Surathai21/ocs-krisdika huggingface dataset:
พระราชกำหนดแก้ไขเพิ่มเติมพระราชบัญญัติยาสูบ พ.ศ. 2509 (ฉบับที่ 2) พ.ศ. 2552
วันที่ประกาศ: 2009-05-13

content: พระราชกำหนด แก้ไขเพิ่มเติมพระราชบัญญัติยาสูบ พ.ศ. ๒๕๐๙ (ฉบับที่ ๒) พ.ศ. ๒๕๕๒
content: ภูมิพลอดุลยเดช ป.ร. ให้ไว้ ณ วันที่ ๑๓ พฤษภาคม พ.ศ. ๒๕๕๒ เป็นปีที่ ๖๔ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยยาสูบ อาศัยอำนาจตามความในมาตรา ๑๘๖ ของรัฐธรรมนูญแห่งราชอาณาจักรไทย จึงทรงพระกรุณาโปรดเกล้าฯ ให้ตราพระราชกำหนดขึ้นไว้ ดังต่อไปนี้
sectionNo: 1
content: มาตรา ๑ พระราชกำหนดนี้เรียกว่า “พระราชกำหนดแก้ไขเพิ่มเติมพระราชบัญญัติยาสูบ พ.ศ. ๒๕๐๙ (ฉบับที่ ๒) พ.ศ. ๒๕๕๒”
sectionNo: 2
content: มาตรา ๒ พระราชกำหนดนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกความในช่องรายการและช่องอัตราของหมายเลข ๑๓ ในบัญชีอัตราค่าธรรมเนียมและค่าแสตมป์ยาสูบท้ายพระราชบัญญัติยาสูบ พ.ศ. ๒๕๐๙ ซึ่งแก้ไขเพิ่มเติมโดยพระราชบัญญัติยาสูบ (ฉบับที่ ๗) พ.ศ. ๒๕๓๕ และให้ใช้ความในบัญชีท้ายพระราชกำหนดนี้แทน
content: ผู้รับสนองพระบรมราชโองการ อภิสิทธิ์ เวชชาชีวะ นายกรัฐมนตรี
sectionName: บัญชีอัตราค่าธรรมเนียมและค่าแสตมป์ยาสูบ
content: บัญชีอัตราค่าธรรมเนียมและค่าแสตมป์ยาสูบ หมายเลข รายการ อัตรา “๑๓ ค่าแสตมป์ยาสูบสำหรับยาเส้นและยาสูบ ตามมูลค่าร้อยละ ๙๐ หรือ ๓ บาทต่อปริมาณหนึ่งกรัม เศษของหนึ่งกรัมให้นับเป็นหนึ่งกรัม”
content: หมายเหตุ :- เหตุผลในการประกาศใช้พระราชกำหนดฉบับนี้ คือ เนื่องจากอัตราค่าแสตมป์ยาสูบ สำหรับยาเส้นและยาสูบไม่เหมาะสมกับสภาวการณ์เศรษฐกิจในปัจจุบันและเพื่อเพิ่มรายได้ของประเทศ สมควรแก้ไขเพิ่มเติมอัตราค่าแสตมป์ยาสูบ สำหรับยาเส้นและยาสูบ ให้สูงขึ้น
content: และโดยที่เป็นกฎหมายเกี่ยวกับภาษีอากรซึ่งจะต้องได้รับการพิจารณาโดยด่วนและลับเพื่อรักษาประโยชน์ของแผ่นดิน จึงจำเป็นต้องตราพระราชกำหนดนี้
กฎกระทรวงกำหนดหลักเกณฑ์และวิธีการการจ่ายค่าชดเชยตามผลต่างที่เพิ่มขึ้นหรือการได้รับค่าชดเชยจากโครงการจัดรูปที่ดินเพื่อพัฒนาพื้นที่ พ.ศ. 2552
วันที่ประกาศ: 2009-05-06

content: กฎกระทรวง กำหนดหลักเกณฑ์และวิธีการการจ่ายค่าชดเชยตามผลต่างที่เพิ่มขึ้น หรือการได้รับค่าชดเชยจากโครงการจัดรูปที่ดินเพื่อพัฒนาพื้นที่ พ.ศ. ๒๕๕๒
content: อาศัยอำนาจตามความในมาตรา ๔ และมาตรา ๖๙ วรรคสอง แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๒ ของรัฐธรรมนูญแห่งราชอาณาจักรไทย
content: บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกรณีที่เจ้าของที่ดินได้รับประโยชน์หรือได้ที่ดินในสัดส่วนของราคาที่มากกว่าหรือได้ที่ดินที่มีราคาเพิ่มขึ้นกว่าสัดส่วนราคาที่ดินในโครงการจัดรูปที่ดิน ให้เจ้าของที่ดินจ่ายค่าชดเชยอันเป็นราคาในส่วนที่เพิ่มขึ้นเป็นการชดเชยตามผลต่างของประโยชน์ที่ได้รับให้แก่โครงการจัดรูปที่ดิน
sectionNo: 2
content: ข้อ ๒ ในกรณีที่เจ้าของที่ดินได้รับประโยชน์หรือได้ที่ดินในสัดส่วนของราคาที่น้อยกว่าหรือได้ที่ดินที่มีราคาน้อยลงกว่าสัดส่วนราคาที่ดินในโครงการจัดรูปที่ดิน ให้เจ้าของที่ดินได้รับค่าชดเชยอันเป็นราคาในส่วนที่น้อยลงเป็นการชดเชยจากโครงการจัดรูปที่ดิน
sectionNo: 3
content: ข้อ ๓ การคำนวณค่าชดเชยตามข้อ ๑ และข้อ ๒ จะต้องเป็นไปโดยสอดคล้องกับการประเมินราคาทรัพย์สินของผู้เชี่ยวชาญการตีราคาทรัพย์สินตามมาตรา ๖๑ และมาตรา ๖๒
sectionNo: 4
content: ข้อ ๔ ในการจ่ายค่าชดเชยตามข้อ ๑ ให้ผู้ดำเนินโครงการจัดรูปที่ดินแจ้งจำนวนค่าชดเชยและกำหนดระยะเวลาในการชำระเงินให้เจ้าของที่ดินทราบเป็นหนังสือ ทั้งนี้ ให้คำนึงถึงจำนวนค่าชดเชยที่เจ้าของที่ดินต้องชำระด้วย หากเจ้าของที่ดินไม่ชำระค่าชดเชยภายในระยะเวลาที่กำหนด
sectionNo: 4
content: เจ้าของที่ดินจะต้องชำระดอกเบี้ยในอัตราร้อยละเจ็ดครึ่งต่อปี
sectionNo: 5
content: ข้อ ๕ ในการจ่ายค่าชดเชยตามข้อ ๒ ให้แก่เจ้าของที่ดิน ให้ผู้ดำเนินโครงการจัดรูปที่ดินแจ้งจำนวนค่าชดเชยและกำหนดระยะเวลาในการชำระเงินให้เจ้าของที่ดินทราบเป็นหนังสือ ทั้งนี้ ให้ผู้ดำเนินโครงการจัดรูปที่ดินชำระเงินแก่เจ้าของที่ดินโดยไม่ชักช้า
content: ให้ไว้ ณ วันที่ ๒๐ เมษายน พ.ศ. ๒๕๕๒ ชวรัตน์ ชาญวีรกูล รัฐมนตรีว่าการกระทรวงมหาดไทย
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๖๙ แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗ บัญญัติว่า ในการจ่ายค่าชดเชยระหว่างกันนั้น ถ้าราคาที่ดินได้เพิ่มขึ้นหรือลดลงมีสัดส่วนที่ไม่เท่าเทียมกัน
content: ให้ฝ่ายที่ได้รับประโยชน์ในสัดส่วนที่มากกว่าหรือได้ที่ดินที่มีราคาสูงขึ้น แล้วแต่กรณี จ่ายค่าชดเชยตามผลต่างของประโยชน์ที่ตนได้รับให้กับโครงการจัดรูปที่ดินและให้ผู้ที่ได้รับประโยชน์ในสัดส่วนน้อยกว่าหรือได้ที่ดินที่มีราคาน้อยลง มีสิทธิได้รับค่าชดเชยจากโครงการจัดรูปที่ดิน
content: และการจ่ายค่าชดเชยตามผลต่างที่เพิ่มขึ้นหรือการได้รับค่าชดเชยจากโครงการจัดรูปที่ดินให้เป็นไปตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้
พระราชกำหนดแก้ไขเพิ่มเติมพระราชบัญญัติพิกัดอัตราภาษีสรรพสามิต พ.ศ. 2527 (ฉบับที่ 5) พ.ศ. 2552
วันที่ประกาศ: 2009-05-13

content: พระราชกำหนด แก้ไขเพิ่มเติมพระราชบัญญัติ พิกัดอัตราภาษีสรรพสามิต พ.ศ. ๒๕๒๗ (ฉบับที่ ๕) พ.ศ. ๒๕๕๒
content: ภูมิพลอดุลยเดช ป.ร. ให้ไว้ ณ วันที่ ๑๓ พฤษภาคม พ.ศ. ๒๕๕๒ เป็นปีที่ ๖๔ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยพิกัดอัตราภาษีสรรพสามิต อาศัยอำนาจตามความในมาตรา ๑๘๖ ของรัฐธรรมนูญแห่งราชอาณาจักรไทย จึงทรงพระกรุณาโปรดเกล้า ฯ ให้ตราพระราชกำหนดขึ้นไว้ ดังต่อไปนี้
sectionNo: 1
content: มาตรา ๑ พระราชกำหนดนี้เรียกว่า “พระราชกำหนดแก้ไขเพิ่มเติมพระราชบัญญัติพิกัดอัตราภาษีสรรพสามิต พ.ศ. ๒๕๒๗ (ฉบับที่ ๕) พ.ศ. ๒๕๕๒”
sectionNo: 2
content: มาตรา ๒ พระราชกำหนดนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกความในช่องรายการและช่องอัตราภาษีของประเภทที่ ๐๑.๐๑ ประเภทที่ ๐๑.๐๒ ประเภทที่ ๐๑.๐๕ ประเภทที่ ๐๑.๐๖ และประเภทที่ ๐๑.๙๐ ในตอนที่ ๑ น้ำมันและผลิตภัณฑ์น้ำมันของพิกัดอัตราภาษีสรรพสามิตท้ายพระราชบัญญัติพิกัดอัตราภาษีสรรพสามิต พ.ศ. ๒๕๒๗
sectionNo: 3
content: ซึ่งแก้ไขเพิ่มเติมโดยพระราชบัญญัติพิกัดอัตราภาษีสรรพสามิต (ฉบับที่ ๓) พ.ศ. ๒๕๓๔ และให้ใช้ความในพิกัดอัตราภาษีสรรพสามิตท้ายพระราชกำหนดนี้แทน
content: ผู้รับสนองพระบรมราชโองการ อภิสิทธิ์ เวชชาชีวะ นายกรัฐมนตรี
sectionName: พิกัดอัตราภาษีสรรพสามิต
content: พิกัดอัตราภาษีสรรพสามิต
content: หมายเหตุ :- เหตุผลในการประกาศใช้พระราชกำหนดฉบับนี้ คือ เนื่องจากพิกัดอัตราภาษีสรรพสามิต ตอนที่ ๑ น้ำมันและผลิตภัณฑ์น้ำมัน ประเภทที่ ๐๑.๐๑ ประเภทที่ ๐๑.๐๒ ประเภทที่ ๐๑.๐๕ ประเภทที่ ๐๑.๐๖ และประเภทที่ ๐๑.๙๐ ของพิกัดอัตราภาษีสรรพสามิตท้ายพระราชบัญญัติพิกัดอัตราภาษีสรรพสามิต พ.ศ. ๒๕๒๗
content: ซึ่งแก้ไขเพิ่มเติมโดยพระราชบัญญัติพิกัดอัตราภาษีสรรพสามิต (ฉบับที่ ๓) พ.ศ. ๒๕๓๔ ใช้บังคับมาเป็นเวลานานไม่สอดคล้องกับสภาวการณ์เศรษฐกิจในปัจจุบัน ดังนั้น เพื่อให้มีการจัดเก็บภาษีสรรพสามิตสำหรับน้ำมันและผลิตภัณฑ์น้ำมันเป็นรายได้ของรัฐมากขึ้น สมควรกำหนดพิกัดอัตราภาษีสรรพสามิตสำหรับสินค้าดังกล่าว
content: ให้สูงขึ้น และโดยที่เป็นกฎหมายเกี่ยวด้วยภาษีอากรซึ่งจะต้องได้รับการพิจารณาโดยด่วนและลับเพื่อรักษาประโยชน์ของแผ่นดิน จึงจำเป็นต้องตราพระราชกำหนดนี้